46. ΝΟΜΟΘΕΤ. ΔΙΑΤΑΓΜΑ υπ' αριθ. 140 της 6/13 Μαρτ. 1969 (ΦΕΚ Α' 48) Περί τελών κυκλοφορίας και εφ' άπαξ προσθέτου ειδικού τέλους εκπαιδευτικών αυτοκινήτων. Άρθρον μόνον.-1.Επιβατηγά αυτοκίνητα ιδιωτικής χρήσεως, χαρακτηρισθέντα βάσει κανονιστικών αποφάσεων του Υπουργείου Συγκοινωνιών ως «εκπαιδευτικά» δημοσίας χρήσεως ως προς τα τέλη κυκλοφορίας και μόνον, υπόκεινται από 1ης Ιαν. 1968 και εφ' εξής εις τα κατά τας ισχυούσας διατάξεις επιβαλλόμενα τέλη κυκλοφορίας και εφ' άπαξ πρόσθετον ειδικόν τέλος των επιβατηγών αυτοκινήτων ιδιωτικής χρήσεως. 2.Τα τέλη κυκλοφορίας των περί ων η προηγουμένη παράγραφος αυτοκινήτων υπολογίζονται μέχρι και της 31ης Δεκ. 1967 επί τη βάσει των συντελεστών των ισχυόντων δια τα επιβατηγά αυτοκίνητα δημοσίας χρήσεως. Οι κάτοχοι των εκπαιδευτικών αυτοκινήτων, τεθέντων το πρώτον εις κυκλοφορίαν εν Ελλάδι μέχρι και της 31ης Δεκ. 1967, υποχρεούνται εις καταβολήν του επιβαλλομένου δια της παρ. 2 του άρθρ. 15 Νόμ. 2367/1953 προσθέτου ειδικού τέλους, όπερ καταβάλλουν τα επιβατηγά αυτοκίνητα δημοσίας χρήσεως. 